CELEX: 32012R0942
Language: hu
Date: 2012-10-15 00:00:00
Title: A Tanács 942/2012/EU rendelete ( 2012. október 15. ) az Eritreával szembeni egyes korlátozó intézkedésekről szóló 667/2010/EU rendelet módosításáról

16.10.2012   
            
            
               HU
            
            
               Az Európai Unió Hivatalos Lapja
            
            
               L 282/3
            
         A TANÁCS 942/2012/EU RENDELETE
   (2012. október 15.)
   az Eritreával szembeni egyes korlátozó intézkedésekről szóló 667/2010/EU rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel az Eritreával szembeni korlátozó intézkedésekről szóló, 2010. március 1-jei 2010/127/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság által előterjesztett együttes javaslatra,
   mivel:
   
               (1)
            
            
               2010. július 26-án a Tanács elfogadta a 667/2010/EU rendeletet (2), amely általános tilalmat rendelt el bármely eritreai személy, szervezet vagy testület részére történő, katonai tevékenységgel kapcsolatos műszaki tanácsadás, segítség, kiképzés, finanszírozás vagy pénzügyi segítség nyújtására vonatkozóan.
            
         
               (2)
            
            
               2012. július 25-én az Egyesült Nemzetek Biztonsági Tanácsa elfogadta a 2060 (2012) számú határozatot, amelynek (11) és (12) bekezdése az Egyesült Nemzetek Biztonsági Tanácsa 1907 (2009) számú határozattal kiszabott fegyverembargó alóli egyes eltérésekről rendelkezik.
            
         
               (3)
            
            
               A 2060 (2012) számú határozat végrehajtása érdekében 2012. október 15-én a Tanács elfogadta a 2012/632/KKBP határozatot (3), amely a segítségre vonatkozó tilalom alóli egyes eltérésekről való rendelkezéssel módosítja a 2010/127/KKBP határozatot.
            
         
               (4)
            
            
               Ez az intézkedés a Szerződés hatálya alá tartozik, ennélfogva – különösen a tagállamokban tevékenykedő gazdasági szereplők által történő egységes alkalmazásának biztosítása céljából – a végrehajtásához uniós szintű szabályozás szükséges.
            
         
               (5)
            
            
               A 667/2010/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 667/2010/EU rendelet a következőképpen módosul:
   
               1.
            
            
               A 2. cikk a következő bekezdésekkel egészül ki:
               „(3)   Az (1) bekezdés nem alkalmazandó a kizárólag humanitárius vagy védelmi célokra szánt, halált nem okozó katonai felszereléshez kapcsolódó technikai segítségnyújtásra, finanszírozásra vagy pénzügyi segítségre, amennyiben azt a szankcióbizottság előzetesen jóváhagyta.
               (4)   Az (1) bekezdés nem alkalmazandó az Egyesült Nemzetek személyzete, a média képviselői és a humanitárius és fejlesztési szervezetek munkatársai és kísérő személyzete által, kizárólag személyes használatukra, átmeneti jelleggel Eritreába exportált védőruházathoz - beleértve a golyóálló mellényt és a katonai sisakot - kapcsolódó technikai segítségnyújtásra, finanszírozásra vagy pénzügyi segítségre.”
            
         
               2.
            
            
               A II. melléklet helyébe az e rendelet mellékletében található szöveg lép.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2012. október 15-én.
      
         
            a Tanács részéről
         
         
            az elnök
         
         C. ASHTON
      
   
   
      (1)  HL L 51., 2010.3.2., 19. o.
   
      (2)  HL L 195., 2010.7.27., 16. o.
   
      (3)  Lásd e Hivatalos Lap 46 oldalát.
   
      MELLÉKLET
      
         
            „II. MELLÉKLET
            
               Az 5., a 6., a 7. és a 10. cikkben említett illetékes hatóságokra vonatkozó információkat tartalmazó weboldalak; az Európai Bizottság címe az értesítések tekintetében
            
            BELGIUM
            http://www.diplomatie.be/eusanctions
            BULGÁRIA
            http://www.mfa.bg/en/pages/view/5519
            CSEH KÖZTÁRSASÁG
            http://www.mfcr.cz/mezinarodnisankce
            DÁNIA
            http://um.dk/da/politik-og-diplomati/retsorden/sanktioner/
            NÉMETORSZÁG
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            ÉSZTORSZÁG
            http://www.vm.ee/est/kat_622/
            ÍRORSZÁG
            http://www.dfa.ie/home/index.aspx?id=28519
            GÖRÖGORSZÁG
            http://www.mfa.gr/en/foreign-policy/global-issues/international-sanctions.html
            SPANYOLORSZÁG
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            FRANCIAORSZÁG
            http://www.diplomatie.gouv.fr/autorites-sanctions/
            OLASZORSZÁG
            http://www.esteri.it/MAE/IT/Politica_Europea/Deroghe.html
            CIPRUS
            http://www.mfa.gov.cy/sanctions
            LETTORSZÁG
            http://www.mfa.gov.lv/en/security/4539
            LITVÁNIA
            http://www.urm.lt/sanctions
            LUXEMBURG
            http://www.mae.lu/sanctions
            MAGYARORSZÁG
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MÁLTA
            http://www.doi.gov.mt/EN/bodies/boards/sanctions_monitoring.asp
            HOLLANDIA
            www.rijksoverheid.nl/onderwerpen/internationale-vrede-en-veiligheid/sancties
            AUSZTRIA
            http://www.bmeia.gv.at/view.php3?f_id=12750&LNG=en&version=
            LENGYELORSZÁG
            http://www.msz.gov.pl
            PORTUGÁLIA
            http://www.min-nestrangeiros.pt
            ROMÁNIA
            http://www.mae.ro/node/1548
            SZLOVÉNIA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SZLOVÁKIA
            http://www.foreign.gov.sk
            FINNORSZÁG
            http://formin.finland.fi/kvyhteistyo/pakotteet
            SVÉDORSZÁG
            http://www.ud.se/sanktioner
            EGYESÜLT KIRÁLYSÁG
            www.fco.gov.uk/competentauthorities
            
               Az Európai Bizottság címe az értesítések tekintetében:
            
                        European Commission
                     
                  
                        Service for Foreign Policy Instruments (FPI)
                     
                  
                        Office EEAS 02/309
                     
                  
                        B-1049 Bruxelles/Brussel (Belgium)
                     
                  
                        E-mail: relex-sanctions@ec.europa.eu”